30 LA CHASSE ROYALE. 



dans les voyes, et quand le change bondit, c'est 



alors qu'ils se glorifient en leur chasser : Ton ne 



voit gueres de Chiens de cette race, quelques 



ieunes qu'ils soient, courre autre chose que le 



droict, et se saunent peu de Cerfs deuant eux, 



quelque ruse et retour qu'ils façent s'ils sont bien 



conduits, et à bien dire, ce sont vrays Chiens de 



Roy, ils sont grands comme lévriers, et ont la 



teste aussi belle que les braques, ils s'appellent 



greffiers, pour ceque du temps du Roy Louis XII, 



on print vn Chien de la race des Chiens blancs 



de S. Hubert, et en feil-on couurir vue braque 



d'Italie qui estoit à vn secrétaire du Roy, qu'en 



ce temps là on appeloit Greffier, et le premier 



Chien qui en sortit, fut tout blanc, horsmis vue 



tache fauue qu ilauoit sur l'espaule, comme en- 



cores à présent est la race. Le Chien estoit si bon 



qu'il se sauuoit peu de Cerfs deuant luy, il fut 



nommé Greffier à cause dudit Greffier qui auoit 



donné la Chienne, ledit Chien feit treize petits, 



tous aussi bons et escellens que luy, et peu à 



peu la race s'esleua : de sorte qu'à l'aduenement 



à la Couronne du feu Roy mon grand père, elle 



estoit tout en estre. le ne veux obmettre que la 



maison et le parc des Loges, près ma maison de 



S. Germain en Laye, n'a esté faicle pour autre 



occasion que pour nourrir et esleuer ceste race 



de Chiens blancs Greffiers. 



